Na osnovu člana 28. tačka a) i člana 5. Zakona o kontroli vanjskotrgovinskog prometa roba dvojne namjene („Službeni glasnik BiH“, broj 53/16) te člana 61. stav 2. Zakona o upravi („Službeni glasnik BiH“, br. 32/02 i 102/09), ministar vanjske trgovine i ekonomskih odnosa donosi

**PRAVILNIK**

**O OBLIKU I SADRŽAJU ISPRAVA U VANJSKOTRGOVINSKOM PROMETU ROBA DVOJNE NAMJENE**

**Član 1.**

**(Predmet)**

Pravilnikom o obliku i sadržaju isprava u vanjskootrgovinskom prometu roba dvojne namjene (u daljem tekstu: Pravilnik) propisuje se oblik i sadržaj dozvola za izvoz, dozvola za provoz, brokering i tehničku pomoć, oblik i sadržaj međunarodnog uvoznog certifikata i potvrde o prijemu robe dvojne namjene, a koje na zahtjev subjekata koji se bave vanjskotrgovinskim prometom roba dvojne namjene, izdaje Ministarstvo vanjske trgovine i ekonomskih odnosa BiH (u daljem tekstu: Ministarstvo), u skladu sa Zakonom o kontroli vanjskotrgovinskog prometa roba dvojne namjene („Službeni glasnik BiH“, broj 53/16), (u daljem tekstu: Zakon).

**Član 2.**

**(Značenje izraza)**

Izrazi korišteni u ovom Pravilniku imaju ista značenja kao i izrazi korišteni u Zakonu.

**Članak 3.**

**(Obrasci za izdavanje dozvola i isprava)**

1. Oblik i sadržaj pojedinačne i globalne izvozne dozvole propisan je na obrascu D1.
2. Oblik i sadržaj potvrde o korištenju opće izvozne dozvole propisan je na obrascu D2.
3. Oblik i sadržaj dozvola za brokering robe dvojne namjene propisan je na obrascu B.

(4) Oblik i sadržaj dozvole za pružanje tehničke pomoći u vezi s robom dvojne namjene propisan je na obrascu TP.

(5) Oblik i sadržaj međunarodnog uvoznog certifikata za robu dvojne namjene propisan je na obrascu MUC, odnosno form IIC-na engleskom jeziku.

 (6)Oblik i sadržaj potvrde o prijemu robe dvojne namjene propisan je obrascem PP, odnosno form DVC-na engleskom jeziku.

**Član 4.**

**(Prilozi)**

Obrasci D1, D2, B, TP, MUC (IIC), i PP (DVC) su u prilogu ovog Pravilnika i čine njegov sastavni dio.

**Član 5.**

**(Prestanak važenja)**

Stupanjem na snagu ovog Pravilnika prestaje važenje Uputstva o uvjetima i postupku za izdavanje isprava za vanjskotrgovinski promet roba i usluga od strateške važnosti za sigurnost Bosne i Hercegovine („Službeni glasnik BiH“, broj 19/10).

**Član 6.**

**(Stupanje na snagu)**

Ovaj Pravilnik stupa na snagu osmog dana od dana objavljivanja u „Službenom glasniku BiH“.

Broj:03-3-02-331/17 **MINISTAR**

26. januara 2017.godine **Mirko** **Šarović**

 Sarajevo

Objavljeno u „Službenom glasniku BiH“ broj 12/17 od 21. 02. 2017. godine

***Ovaj tekst je za internu upotrebu, i na isti se ne može pozivati prilikom službene upotrebe***